Macron: Credem că încă avem posibilitatea să îl descurajăm pe preşedintele Putin să atace Ucraina.
Președintele francez Emmanuel Macron va avea, sâmbătă, un dialog telefonic cu președintele ucrainean Volodimir Zelenski. Totodată, Macron intenționează să discute duminică cu președintele rus Vladimir Putin. Președinția Franței: Credem că încă avem posibilitatea să îl descurajăm pe preşedintele Putin să atace Ucraina.
Preşedintele Franţei, Emmanuel Macron, va discuta sâmbătă, prin telefon, cu omologul său din Ucraina, Volodimir Zelenski, iar duminică intenţionează să aibă o conversaţie cu preşedintele Rusiei, Vladimir Putin, anunţă Palatul Elysée."Datoria noastră este să evităm ce este mai rău. Credem că încă avem posibilitatea să îl descurajăm pe preşedintele Putin să atace Ucraina", a comunicat vineri seară Preşedinţia Franţei.Germania şi Franţa au cerut vineri seară Rusiei să îşi exercite "influenţa" pentru a-i convinge pe insurgenţii separatişti din estul Ucrainei să înceteze confruntările militare."Vrem ca Rusia să îşi exercite influenţa pentru a lansa apeluri la reţinere şi a contribui la reducerea tensiunilor. Multiplicarea cazurilor de încălcare a armistiţiului de-a lungul liniei de contact, în ultimele zile, este extrem de preocupantă. Condamnăm utilizarea armamentului greu în zonele civile", afirmă, într-un comunicat comun, miniştrii de Externe din Germania şi Franţa, Annalena Baerbock şi Jean-Yves Le Drian.